Regest

Regest je krátke zhrnutie (výťah) listiny či inej písomnosti, a to buď na vedecké alebo na úradné účely. Podľa rozsahu sa rozlišuje regest záhlavný (inventárny záznam) a náhradný (katalogizačný záznam). Záhlavný je kratší, obsahuje len krátku zmienku o vyhotovení, pri použití v edícii prameňov za týmto regestom často nasleduje listina v plnom znení. Náhradný obsahuje navyše všetky miestne mená, plné tituly apod. 

Regesta (buď ako slovenské slovo ženského rodu jedn. č. alebo ako pomnožné latinské slovo) alebo regesty alebo regestár je súbor, kniha alebo edícia regestov. Známe edície sprístupňujúce texty iba vo forme regestov sú:
Regesta imperii vedené Johannom Friedrichom Böhmerom a zamieriavajúce sa na cisárske listiny
Regesta pontificum Romanorum pre pápežské listiny vydávané Philippom Jaffé
 na Slovensku: Regesta diplomatica nec non epistolaria Slovaciae (I.-II., pripravil Vincent Sedlák)
 v Česku: Regesta diplomatica nec non epistolaria Bohemiae et Moraviae Karla Jaromíra Erbena.

 Externé odkazy 
 Regest  

 Zdroj 

Kategória:Diplomatika
Kategória:Dejiny práva